TANULÓ TÁJÉKOZTATÓ-B KATEGÓRIA

A tanfolyamra való felvétel módja
Írásos tájékoztató megismerése. A jelentkezési- és vizsgalap kitöltése és átadása a képző szerv képviselőjének. A képző szerv ellenőrzi, hogy a jelentkező megfelel-e az előírt beiskolázási feltételeknek. Felnőttképzési szerződés megkötése a tanuló és a képző szerv között.
Beiskolázási feltételek
- Orvosi alkalmassági (1-es csoportú)
- Eredeti alapfokú iskolai végzettséget igazoló bizonyítvány, (legalább 8 osztály) 
-A közlekedésbiztonsági feltételeknek megfelel,
- 16 és fél évet betöltötte,
Elsősegély-nyújtási ismeretek megszerzésének módja
A 31/1992. (XII. 19.) NM rendelet alapján, valamint aki 1984. január 01. után bármely kategóriában vezetői engedélyt, illetve segédmotoros kerékpárra, vagy lassú járművezetői igazolványt, trolibusz kategóriában járművezetői engedélyt szerzett, nem kell vizsgáznia. A vizsgára egyénileg kell bejelentkezni a Magyar Vöröskeresztnél. A vizsgára kötelezettek részére, a tanfolyamon kívül elsősegély-nyújtási ismeretek megszerzésére lehetőséget biztosítunk.
Elméleti vizsgára bocsátható: aki
- A tanfolyam elméleti részét igazoltan végezte,
- A 16 év 9 hónap életkort betöltötte,
- Közlekedésbiztonsági feltételeknek megfelel
- Orvosi alkalmassági 1. csoport
- A vizsgadíjat befizette
Írásbeli vizsga helyett szóbeli vizsgát tehet: aki
- A magyar nyelvet nem beszéli, vagy nem érti. illetve a 24/2005.(IV.21)GKM rendelet 12§ (1),(2) a, b, c, pontjai szerint.
A vizsgák érvényessége
Az elméleti tanfolyam érvényessége: Az első tanfolyami órától számított 1 év. Ez azt jelenti, hogy az adott elméleti tanfolyam első előadási napjától számítva 9 hónapon belül meg kell kezdenie az elméleti vizsgát és 1 éven belül sikeres elméleti vizsgát kell tennie. Amennyiben ezt nem teljesíti, az elméleti tanfolyam érvényét veszíti, és új elméleti vizsgára, csak új elméleti tanfolyam elvégzése után mehet. A hallgatónak az első sikeres (elméleti) KRESZ vizsga időpontjától kezdve 2 éve van arra, hogy sikeres forgalmi vizsgával befejezze a tanfolyamot. Ha 2 éven belül nem teljesíti, az addig megszerzett vizsgák érvénytelenné válnak. Öt sikertelen forgalmi vizsga esetén a további vizsga csak sikeres PÁV vizsgálat után tehető.

Forgalmi vizsgára bocsátható: aki
- Aki az előírt minimális vezetési órákat és menettávolságot teljesítette - amit az oktató és a tanuló vezetési kartonon aláírásával igazol, és amelyről a képzőszerv igazolást állít ki
- A tandíjat és a vizsgadíjat befizette.
- Közlekedésbiztonsági feltételeknek megfelel.
A tanfolyam tantárgyai és óraszámai (Kötelező órák)
Elméleti: (KRESZ,vezetési elmélet, szerkezettan): 28 óra
Gyakorlati alapoktatás (biztonsági ellenőrzés, technikai kezelés): 9 óra
Gyakorlati főoktatás (városi, országúti, éjszakai vezetés): 20 óra
Vizsgaóra: 60 perc
Elméleti oktatás alól az iskolavezető mentesítheti azt, aki siket, mozgáskorlátozott. A kötelező óraszámokról hiányzó hallgatók a többletórában díj fizetése nélkül pótolhatja, amennyiben ezen felül pótfoglalkozásra van szüksége 2000.-Ft/óra díjat számolunk fel. Gyakorlati oktatásnál előírt óraszám és menettávolság teljesítésének hiányában, nem bocsátható vizsgára.
Pótórák igénylésének módja: az oktatóval konzultálva személyesen, szóban. A gyakorlati foglalkozásnál felmerülő pótóra díjak az alapóra díjjal megegyeznek.
1 gyakorlati óra időtartama: 50 perc.
1. elméleti óra időtartama: 45 perc.
Járműhasználat
A gyakorlati oktatásnál választható autótípusok: RENAULT SCENIC, RENAULT CAPTUR, TOYOTA YARIS, AUDI A3, FIAT PUNTO, KIA CEE’D, FORD FUSION, SUZUKI WAGON R PLUSZ, FORD FOCUS, RENAULT CLIO, OPEL ASTRA, DACIA SPRING (AUTOMATA).
Mozgáskorlátozottaknak saját járművel, melyet oktatói műszaki vizsgával kell ellátni a hallgatóknak. Az oktatás során e járművet a mozgáskorlátozott hallgatónak kötelessége eljuttatni a képzőszerv által használt rutinpályára oktatási alkalmanként. A képzőszerv oktatási óránként 4.000.-Ft. oktatói óradíjat számol fel.
Tandíjak
Elméleti tandíj: 40.000.- Ft ( tantermi vagy e-learning képzésnél egyaránt) 
+ 5.000 Ft adminisztrációs költség
Gyakorlati tandíj: 270.000.- Ft (Átvett tanulók esetén: 300.000 Ft)

Gyakorlati óra: 9.000.- Ft/óra (Átvett tanuló esetén: 10.000 Ft/óra)
Forgalmi vizsgaóra: 13.000 Ft (Átvett tanulók esetén: 14.000 Ft)
A tandíj befizetése történhet egyben, vagy részletekben a képző szerv pénztárában, és az iskolavezetőnél, készpénzben vagy átutalással.
ONLINE KRESZ tanfolyam AZ INTERNETEN.
Végezd el interneten a KRESZ tanfolyamot akár EGY NAP ALATT!
A tanuló jogai
- színvonalas oktatás igénybevétele,
- panaszának az Iskolavezető felé történő jelzése, annak kivizsgálása,
- más oktatóhoz, ill. képző szervhez történő átjelentkezése,
- A nem teljesített díjak visszaigénylése a szerződés szerint,
- A szerződés egy példányának való átvételéhez.
A tanuló kötelezettségei
- a tanfolyam és vizsgadíjak befizetése,
- A 24/2005 GKM. rendelet szerint a képzési és vizsgáztatási rendeletnek megfelelni,
- az oktató által a képzés során támasztott követelmények legjobb tudása szerint közreműködni,
- szándékos károkozás esetén a kár megtérítése a képző felé,
- foglalkozáson részt venni
- az oktatás rendjéhez alkalmazkodni
- a tanuló a rendelkezésére bocsátott tesztkönyvet és tankönyvet épségben visszajuttatni, vagy teljes áron megvásárolni.
A képző szerv jogai
Csak a befizetett elméleti és gyakorlati órák teljesítése. Kellő indok esetén az írásos szerződés felbontása. A tanfolyam díjának megváltoztatása. Elméleti tandíjnál nem történhet változás, gyakorlati óráknál a már folyamatban lévő oktatásnál, a még levezetendő órák arányában is történhet. Mindenkori képzési rendeletnek érvényesítése.
A képző szerv kötelességei
- az írásos tájékoztatóban szereplő és szerződés alapján végezni a képzést.
- színvonalas oktatást biztosítani.
- a tanuló kérésére gyakorlati oktatót változtatni,
- képzési igazolást kiadni,
- képzést ellenőrizni.
- tesztkönyv, tankönyv formájában tansegédletet biztosítani.
- a vizsgák helyéről és időpontjáról a vizsgázót értesíteni (érvényes személyi igazolvány, érvényes vezetői engedély, eredeti alapfokú végzettséget igazoló bizonyítvány)
Tanuló áthelyezés: és az oktatásról szóló képzési igazolás kiadásának módja
A tanuló kérésére (a rendszeresített nyomtatvány kitöltése után,) a képző szerv hivatalosan igazolja, a tanulóra vonatkozó addig teljesített óraszámokat. A kérelmezőnek 2 példányt átadunk, vagy az új képző szervhez továbbítjuk. A tanuló az addig igénybe vett szolgáltatások ellenértékét köteles megfizetni.
Vezetői engedély kiadása
A vizsgáztatási előírások teljesítését a KAV vizsgaigazolás kiállításával igazolja. 
A közlekedési hatóság a sikeres vizsgáról kiállított visszaigazolást, az illetékes közlekedési igazgatási hatóság részére elektronikus úton megküldi. A tanuló a megszerezni kívánt képesítéshez szükséges igazolások (eredeti alapfokú iskolai végzettséget igazoló bizonyítvány, (legalább 8 osztály), külföldi állampolgár esetében: a 24/2005.(IV.21) GKM rendelet 10§ (4) b és c) pontjai szerinti igazolása, orvosi alkalmassági, elsősegélynyújtási ismeretek megszerzésének igazolása) birtokában kezdeményezheti az illetékes közlekedési igazgatási hatóságnál a vezetői engedély kiállítását. A tanuló kérésére a vizsgacentrumban (Nyíregyháza, Törzs u. 108.) kinyomtatásra kerül a vizsgaigazolás.
Nem magyar állampolgár esetén 6 hónap tartózkodási engedély szükséges.
Oktatási helyszínek
- Elméleti oktatás: 4400 Nyíregyháza, Szent István utca 2.
- Gyakorlati oktatás, járműkezelés: 4400 Nyíregyháza, Törzs u. 108. tanpálya
- Forgalmi oktatás: Nyíregyháza
Az elméleti és gyakorlati vizsgákat a KAV (Közlekedési Alkalmassági és Vizsgaközpont Nonprofit Kft.) szervezi és bonyolítja le.
Vizsgadíjak
[bookmark: _GoBack]Közlekedési ismeretek, vezetés elmélet: 5.100.-Ft.
Forgalmi: 12.200.-Ft.
Összesen: 17.300.-Ft.
Elsősegély vizsgadíja: 20.900.-Ft. (Vöröskereszt). Vizsga helye: 4400 Nyíregyháza, Arany János u. 7. 
A vizsgadíjat az esedékes vizsgák előtt be kell fizetni, melyet a képző szerv felé vagy a vizsgabizottság felé a hallgatónak el kell juttatni.

Felügyeleti szerveink

Építési és Közlekedési Minisztérium, Közúti Gépjármű-közlekedési Hatósági Főosztály elérhetőségei:
1054 Budapest, Alkotmány utca 5.
Postacím: 1358 Budapest, Pf.: 14.
email: info@ebm.gov.hu

KAV Közlekedési Alkalmassági és Vizsgaközpont Nonprofit Kft
Székhely: 1119 Budapest, Than Károly u. 3-5.
Postacím: 1439 Budapest, Pf.: 477.
Ügyfélszolgálat: 1082 Budapest, Vajdahunyad u. 45.
Tel: +36/1/814-0800,
email: info@kavk.hu,
web: www.kavk.hu

Kelet-Magyarországi Járművezető Vizsgáztatási és Utánképzési Főosztály

Szabolcs-Szatmár-Bereg Vármegyei Vizsgaszervezési és Utánképzési Osztály

Főosztályvezető: Palánki József
Cím: 4400 Nyíregyháza, Törzs utca 108.
E-mail: szabolcs@kavk.hu
telefon: +36/42/596-166





